Publication: Magyar Közlöny
Issue: MK-1999-114 (Year: 1999, Number: 114)
Era: 1990-2004
Section: szóló 1998. évi XXXIX. törvény 2. §-ának (2) bekezdése
Paragraph Index: 595

4. A Dísz téren lévő volt Honvéd Főparancsnokság épületmaradványának felhasználásával a magyar kultúra céljait szolgáló közintézményt kell létrehozni. A volt Honvédelmi Minisztérium — a hatályos részletes rendezési terv által meghatározott — területén a műemléki és építési hatósági szempontok tiszteletben tartásával létre kell hozni azt a kulturális közintézményt, amely alkalmas reprezentatív állami rendezvények befogadására is. A közös tömbbe kerülő két intézmény elhelyezését két ütemben kell megvalósítani úgy, hogy elsőként a Dísz téri középület készüljön el. Ezzel a Millennium időszakában biztosítható a terület rendezettsége. A II. ütem megvalósítására 2002-től kell sort keríteni. (I. ütem, a Dísz téri épület költsége: 2552 millió Ft, a II. ütem költsége: 5622 millió Ft.) Felelős: nemzeti kulturális örökség minisztere Miniszterelnöki Hivatalt vezető miniszter Határidő: I. ütem: 2001. december 31.

Source: https://magyarkozlony.hu/hivatalos-lapok/75090fe7c3620752877b182cc166604c434680d8/dokumentumok/41b7f9c910b2fe617f1f2f12837bf964505a5537/letoltes